Dominique Perrault

**Dominique Perrault** (* 9. apríl 1953, Clermont-Ferrand, Francúzsko) je francúzsky architekt.

## Životopis
Narodil sa v meste Cleramont-Ferrand, v súčasnosti žije a pracuje v Paríži. Titul architekta získal v Paríži v roku 1978. V roku 1989 na *[[École nationale des ponts et chaussées]]* obdržal certifikát z mestského plánovania. O rok neskôr dosiahol titul v postgraduálnom štúdiu na *École des hautes études* v obore sociálnych vied.
Dominique Perrault otvoril svoju Parížsku kanceláriu v roku 1981. 1989 vyhral medzinárodnú súťaž na francúzsku národnú knižnicu. V 1992 medzinárodnú súťaž na olympijsky velodróm a plavecký bazén v Berlíne kvôli ktorému tam aj otvoril ďalšiu kanceláriu. Tieto dva projekty mu zabezpečili medzinárodne uznanie a slávu.

V roku 1996 vyhral ďalšiu súťaž. Tentoraz išlo o budovu Súdneho dvora Európskych spoločenstiev v Luxembursku, ktorej inaugurácia sa konala 4. decembra 2008. V roku 2000 otvoril svoju tretiu kanceláriu v Luxembursku. V 2002 otvoril ďalšie dve agentúry. Jednu v Barcelone a druhú v Baltimore v USA.

Jeho práce sú veľmi rôznorodé a zahŕňajú mnoho nových konštrukcií a bez počet inovačných riešení. Architektonický program týchto projektov zaberá široký rozsah. Od veľkých budov ako sú kultúrne a športové objekty cez malé projekty urbanných štruktúr v asanovaných mestských častiach až po privátne bývanie. V júni 2003 vyhral súťaž o prístavbu k Mariinskeho divadlu v St. Petersburgu v Rusku.

Okrem tvorby sa venuje aj výučbe. Zúčastňuje sa na seminároch a okrem iného bol členom nespočetného množstva odborných porôt. Ako učiteľ pracuje na viacerých univerzitách. Okrem iného v Barcelone, v Bruseli a na E.T.H. v Zürichu.

## Ocenenia
* 2006 - "Nová horská architektúra" ocenenie 2006, za M-Preis supermarket v Zirl.
* 2006 - Dedalo - Minosse medzinárodná cena, špeciálna cena za mestskú radnicu v Innsbrucku. 
* 2005 - AIA Maryland najlepšia priemyselná budova, pre GKD fabriku, Cambridge, USA.
* 2003 - BTV Bauherrenpreis, Rakúsko (architekt/klient) pre M-Preis supermarket v Wattens II.
* 2003 - BTV Bauherrenpreis, Rakúsko (architekt/klient) za mestskú radnicu v Innsbrucku.
* 2002 - "Svetová cena za architektúru", prvá cena za najlepšiu verejnú budovu, Mediálna knižnica vo Vénissieux.
* 2001 - " Svetová cena za architektúru ", prvá cena za najlepšiu priemyselnú budovu, APLIX továreň.
* 1999 - Deutscher Preis für Architektur, druhá cena za Velodróm a Olympísky plavecký bazén v Berlíne.  
* 1997 - Cena Mies van der Roha za Francúzsku národnú knižnicu. 
* 1993 - Veľká národná cena za architektúru. 
* 1992 - Constructa Preis' 92 : Európska cena za Hôtel Industriel Berlier.
* 1990 - “Equerre d’argent” časopis Moniteur a prvá cena AMO (architekt/klient) za Hôtel Industriel Berlier.
* 1990 - Strieborná medaila za mestský plán pre Francúzsku národnú knižnicu. 
* 1984 - Prvá cena AMO (architekt/klient), za Someloir.
* 1983 - Víťaz  albumu mladých architektov a programu pre nových architektov (PAN XII)

## Pedagogická činnosť
* 2000-03 - E.T.H., Zürich, Švajčiarsko
* 2000 - Inštitút Victor Horta, Brusel, Belgicko
* 1999 - Escola Tècnica Superior d'Arquitectura, Barcelona, Španielsko
* 1998 - Urbana-Champaign, Chicago, USA
* 1997 - Škola Architektúry v  New Orleans, USA
* 1995-96 - Škola Architektúry v Rennes, Francúzsko

## Projekty a realizácie
* 2004 - 2008 - EWHA dievčenská univerzita, Soul, Kórejská republika
* 2003 - 2009 - Mariinsky II divadlo Petrohrad, Rusko
* 2002 - 2009 - Olympijské tenisové centrum Madrid, Španielsko
* 2002 - 2003 - Hlavný mestský plán mestského centra Donau Viedeň, Rakúsko (urbanistická štúdia)
* 1996 - 2008 - Súdny dvor Európskeho spoločenstva, Luxemburg, Luxembursko
* 1992 - 1999 - Velodróm a olympijský plavecký bazén, Berlín, Nemecko
* 1989 - 1995 - Francúzska národná knižnica, Paríž, Francúzsko

## Použitá literatúra
* Jodidio P.:Současní architekti,TASCHEN,2005

## Externé odkazy
* www.perraultarchitecte.com - oficiálna stránka spoločnosti  

Kategória:Francúzski architekti
Kategória:Osobnosti z Clermont-Ferrandu
Kategória:Absolventi École nationale supérieure des beaux-arts
Kategória:Členovia Académie des beaux-arts